wannaphong/clean_thaiwikipedia huggingface dataset:
# กริสเตียน เตโย
กริสเตียน เตโย เอร์เรรา (, ; เกิดวันที่ 11 สิงหาคม ค.ศ. 1991) เป็นนักฟุตบอลชาวสเปน ปัจจุบันลงเล่นในตำแหน่งกองหน้า และปีก ให้กับลอสแอนเจลิส สโมสรในเมเจอร์ลีกซอกเกอร์

เขาเริ่มต้นอาชีพนักฟุตบอลกกับทีมเยาวชนของอัสปัญญ็อลและบาร์เซโลนา โดยเล่นให้กับทีมสำรองของทั้งสองสโมสรก่อนที่จะได้ลงเล่นกับทีมชุดใหญ่ของบาร์เซโลนาถึง 6 ปี เขาอยู่ในชุดที่ชนะเลิศโกปาเดลเรย์ ฤดูกาล 2011–12 รวมถึงลาลิกา และซูเปร์โกปาเดเอสปัญญา ในปี ค.ศ. 2013 นอกจากนี้ เขายังใช้เวลาหนึ่งฤดูกาลครึ่งในโปรตุเกสกับโปร์ตู และอีกหนึ่งปีในอิตาลีกับฟีออเรนตีนา โดยกลับไปสเปนกับเบติสในปี ค.ศ. 2017 และช่วยให้ทีมชนะเลิศโกปาเดลเรย์ ในปี ค.ศ. 2022 และย้ายออกจากทีมไปยังลอสแอนเจลิสหลังจบฤดูกาล

เตโบ เป็นตัวแทนของทีมชาติสเปนในการแข่งขันกีฬาโอลิมปิกปี ค.ศ. 2012 ที่สหราชอาณาจักร โดยเขาได้ลงสนามทุกนัดโดยสเปนตกรอบแบ่งกลุ่ม หลังไม่ชนะทีมใดตลอดสนามนัด เขายังเป็นส่วนหนึ่งของทีมรุ่นอายุไม่เกิน 21 ปี ที่คว้าแชมป์ยุโรปในปี ค.ศ. 2013 โดยเขาได้ลงสนามทุกนัด เช่นกัน
สถิติอาชีพ
สโมสร

+ การลงเล่น และทำประตูในแต่ละสโมสร ฤดูกาล และการแข่งขันสโมสรฤดูกาลลีกถ้วยลีกคัพยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูอัสปัญญ็อล เบ2009–10เซกุนดาดิบิซิออนเบ41———1ลงเล่นในรอบเพลย์-ออฟตกชั้นของเซกุนดาดิบิซิออนเบ051บาร์เซโลนาเบ2010–11เซกุนดาดิบิซิออน234————2342011–12165————165รวม399————399บาร์เซโลนา2010–11ลาลิกา0000———002011–1215342—3ลงเล่นในยูฟ่าแชมเปียนส์ลีก2—2272012–1322760—412ลงเล่นในซูเปร์โกปาเดเอสปัญญา03482013–1422163—2100305รวม5911165—94208620โปร์ตู (ยืมตัว)2014–15ปรีไมราลีกา257103081—3782015–16110311051—202รวม3674140132—5710ฟีออเรนตีนา (ยืมตัว)2015–16เซเรียอา15200—00—1522016–1736400—50—414รวม51600—50—566เรอัลเบติส2017–18ลาลิกา32412———3362018–1929460—6ลงเล่นในยูฟ่ายูโรปาลีก1—4152019–2027231———3032020–2129540———3352021–2223261—62—355รวม14017204—123—17224รวมทั้งหมด32751409403983041467

เกียรติประวัติ
บาร์เซโลนา
ลาลิกา: 2012–13
โกปาเดลเรย์: 2011–12
ซูเปร์โกปาเดเอสปัญญา: 2013

เรอัลเบติส
โกปาเดลเรย์: 2021–22

สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013

ส่วนบุคคล
รางวัลผู้เล่นเยาวชนในลีกโปรตุเกสยอดเยี่ยม: มีนาคม ค.ศ. 2015
# ยานพาหนะสีเขียว
ยานพาหนะสีเขียว  หมายถึงที่ยานพาหนะปล่อยมลพิษและแก๊สเรือนกระจกในการเดินทางออกมาน้อยกว่ายานพาหนะทั่วไป เปรียบเทียบได้กับรถยนต์ที่ใช้น้ำมันเบนซินและน้ำมันดีเซล โดยสีเขียวเป็นสัญลักษณ์แสดงถึงความเป็นมิตรต่อสิ่งแวดล้อม นั่นก็คือรถยนต์ที่ปล่อยมลพิษและแก๊สเรือนกระจกออกมาน้อยกว่ารถยนต์ทั่วไปที่ใช้น้ำมันเบนซินและน้ำมันดีเซล ซึ่งเป็นยานพนะที่ได้รับการพัฒนาและปรับปรุงให้ประหยัดน้ำมันเชื้อเพลิงมากขึ้น หรือให้ปล่อยมลพิษออกมาน้อยลง

การใช้ยาพาหนะสีเขียว เป็นยาพาหนะที่จะช่วยลดผลกระทบที่เกิดจากมลพิษและแก๊สเรือนกระจกได้ นอกจากนี้ยังช่วยลดการใช้พลังงานเชื้อเพลิง และสำหรับประเทศไทยที่ยังต้องนำเข้าเชื้อเพลิงที่ใช้กับรถยนต์เป็นส่วนใหญ่ จะทำให้ลดการพึ่งพาน้ำมันดิบและน้ำมันสำเร็จรูปจากต่างประเทศน้อยลง ส่งผลดีต่อความมั่นคงด้านพลังงานและต่อเศรษฐกิจโดยรวมของประเทศรถสีเขียว   Green  Car
# วอลเลย์บอลชายหาด
วอลเลย์บอลชายหาด  เป็นกีฬากลางแจ้งชนิดหนึ่ง โดยใช้ผู้เล่นประเภททีม แต่ละทีมจะมีผู้เล่นเพียง 2 คน ไม่มีผู้เล่นสำรอง ไม่มีการเปลี่ยนตัวผู้เล่น เล่นบนพื้นสนามทราย บริเวณริมชายหาดทะเล โดยมีตาข่ายกั้นกลางระหว่างทีมแข่งขัน อาศัยการเล่นด้วยมือเป็นส่วนใหญ่ ห้ามพักลูก หรือเล่นลูกสองจังหวะ ยกเว้นเป็นการรับลูกตบที่มาด้วยความรุนแรง จึงจะอนุญาตให้ผู้เล่นสามารถพักลูกได้เพียงเล็กน้อย ส่งลูกบอลให้ทีมที่ร่วมแข่งโดยการตีลูกบอลด้วยมือหรือแขนเพียงข้างเดียว เพื่อให้ลูกบอลข้ามตาข่ายไปลงยังแดนของคู่แข่งขัน ทีมใดตบลูกให้ฝั่งตรงข้ามรับไม่ได้ ทีมนั้นจะเป็นฝ่ายชนะ

 ประวัติ 
ในทศวรรษที่ 50 รัฐแคลิฟอร์เนียได้มีการจัดการแข่งขันแบบทีมละ 2 คน ขึ้นอย่างเป็นทางการ ณ ชายหาดสเตท ได้จัดระบบการแข่งขันรูปแบบเซอร์กิต ครั้งแรกในสหรัฐอเมริกา และบราซิลได้จัดการแข่งขันทัวร์นาเมนต์แรกขึ้น ต่อมาทศวรรษที่ 60 ได้มีการกำหนดกติกาเกี่ยวกับเรื่องการตบ และการสกัดกั้นใหม่ แต่ยังไม่มีการประกาศใช้อย่างเป็นสากล

ในปี ค.ศ. 1976 ที่ชายหาดสเตท และแปซิฟิก พาริซาเดส ได้จัดการแข่งขันชิงแชมป์โลกอย่างไม่เป็นทางการ ซึ่งเป็นการแข่งขันระดับมืออาชีพ

จนมาถึงปี ค.ศ. 1982 วอลเลย์บอลชายหาดเป็นกีฬาที่เล่นกันบริเวณชายหาดที่ได้รับความนิยม โดยเฉพาะที่โคปาคาบานา และอิปานิมา เมืองริโอเดอจาเนโร ประเทศบราซิล และสหพันธ์วอลเลย์บอลนานาชาติได้เปลี่ยนชื่อการแข่งขันเป็น "Beach Volleyball Word Tour" เมื่อปี ค.ศ. 1997
# กกดอกขาว
กกดอกขาว  เป็นพืชจำพวกหญ้าเป็นกกที่มีอายุยืนหลายปี มีลำต้นอยู่ใต้ดิน (rhizome) เลื้อยทอดขนานไปกับดิน ชูส่วนที่เป็นยอดและช่อดอก สูง 15–20 เซนติเมตร มีกาบหุ้มลำต้นสีน้ำตาลอมแดง ลำต้นมีเส้นผ่าศูนย์กลางประมาณ 1.5–2 มิลลิเมตร ระบบรากเป็นระบบรากฝอยออกตามข้อของลำต้นใต้ดิน ใบ เป็นใบเดี่ยวออกจากส่วนโคนของลำต้น ใบมีรูปร่างเรียว ยาวประมาณ 5–15 เซนติเมตร ขอบใบเรียว มีปลายใบที่แหลม ฐานใบมีสีน้ำตาลแดงแผ่ห่อหุ้มลำต้น ดอกออกเป็นช่อแบบเฮด (head) มีดอกย่อยเป็นจำนวนมากอัดแน่นอยู่ที่ปลายยอดของลำต้น ส่วนของลำต้นที่ชูช่อดอกจะมีรูปร่างเป็นสามเหลี่ยมที่ฐานของช่อดอกมีแผ่นรองดอกสีเขียวคล้ายใบ (bracts) จำนวน 3 ใบ เป็นใบยาว 1 ใบ และใบสั้น 2 ใบ ในช่อดอกประกอบด้วยดอกย่อย 2 ดอก คือดอกด้านล่างจะมีกาบ (glume) สีเขียวใส พับงอเข้าหากัน ปลายแหลม ดอกด้านบนจะมีกาบยาวกว่าด้านล่าง มีเกสรตัวผู้ 3 อัน อับละอองเกสร 2 อัน ส่วนเกสรตัวเมียมีรังไข่อยู่เหนือฐานรองดอก ปลายยอดเกสรตัวเมียแยกเป็น 2 แฉก ช่อดอกดูเป็นสีเขียวอ่อน เปลี่ยนเป็นสีน้ำตาลเมื่อแก่ ผล เป็นชนิดอะคีน (achene) รูปร่างแบบไข่กลับหัว มีสีน้ำตาล

 ลักษณะทั่วไป 
ต้น เป็นพรรณไม้ประเภทเดียวกับหญ้า ลำต้นมีลักษณะเป็นเส้นเล็กยาวและเป็นเหลี่ยม ผิวเรียบ มีสีเขียว ลำต้นมีความสูงประมาณ 4–20 นิ้ว ลำต้นมีรากมาก เมื่อขยี้ดม มีกลิ่นหอม

ใบ ใบมีลักษณะเป็นเส้น ยาวแคบ ปลายใบแหลม โคนใบเป็นสีม่วง ขนาดของใบกว้างประมาณ 1.5–3 มม. ยาวประมาณ 1–4 นิ้ว

ดอก ดอกออกเป็นช่อ มีรูปทรงกลม ติดกันเป็นกลุ่มแน่น สีเขียวออกขาว ยาวประมาณ 4–8 มม. ดอกออกบริเวณปลายยอด โคนดอกมีกลีบรองช่อดอก 3 กลีบ มีลักษณะคล้ายใบยาวประมาณ 1.6–5 นิ้ว ดอกเมื่อแก่เต็มที่จะหลุดร่วงไป

ผล ผลมีลักษณะค่อนข้างแบน กลมรี

ส่วนที่ใช้ ทั้งลำต้น และรากเหง้า

 แหล่งที่พบ 
พบขึ้นอยู่ทั่วไปตามธรรมชาติ โดยเฉพาะอย่างยิ่งบริเวณที่มีความชุ่มชื้นหรือในนาข้าว ซึ่งไม่จำเป็นต้องเป็นที่ที่มีน้ำขัง แพร่กระจายพันธุ์ด้วยเมล็ด

 การขยายพันธุ์ 
ขยายพันธุ์ด้วยการใช้เมล็ด แพร่กระจายพันธุ์ด้วยเมล็ด และส่วนของลำต้นใต้ดิน ซึ่งจะเลื้อยแผ่ขยายออกไป

 สรรพคุณ 
ราก มีรสฝาด แก้ผดผื่น คันตามผิวหนัง แก้ลมพิษ แก้พิษภายใน แก้ตับไตพิการ บำรุงกำลัง ขับระดู ขับปัสสาวะ
หัว รสหอมร้อน ต้มเอาน้ำดื่ม แก้ไข้ แก้ไอ แก้เจ็บคอ แก้บิดมูกเลือด แก้ปวดกระดูก แก้หลอดลมอักเสบ ขับลมในกระเพาะอาหาร ถ่ายเป็นมูกเลือด ไอกรน ไข้มาลาเรีย ปวดข้อ ปวดกระดูก โรคดีซ่าน ตับอักเสบ อืดแน่นท้อง ขับเสมหะ หรือใช้ภายนอก นำมาต้มเอาน้ำ หรือตำพอกบริเวณแผลมีหนองบวมอักเสบ ผิวหนังเป็นผดผื่นคัน แผลเจ็บจากการหกล้ม แผลมีดบาด กระดูกหัก และพิษงูกัด

 ชื่ออื่น ๆ 
thumb|หญ้ากกดอกขาว
หญ้ากกตุ้มหู, หญ้ากกดอกขาว, หญ้าขนหนู, หญ้าหน่วยฝ้าย, หญ้าแห้วหมูเล็ก หญ้าหัวโม่ง (สุราษฏร์ธานี) , จุยโงวซัง (จีน-แต้จิ๋ว)
# บัวหลวง (แก้ความกำกวม)
บัวหลวง อาจหมายถึง 
 สกุลบัวหลวง สกุลของพืช
 บัวหลวง พืชน้ำชนิดหนึ่ง
 ธนาคารกรุงเทพ บ้างก็เรียกว่าธนาคารบัวหลวง
 สโมสรฟุตบอลธนาคารกรุงเทพ  บ้างก็เรียกว่าทีมบัวหลวง
 บัวหลวง ส.สิงห์อยู่ นักมวยไทย
# กรันตูริสโม 2
กรันตูริสโม 2  เป็นเกมจำลองการขับรถยนต์เสมือนจริง ออกแบบโดยคาซูโนริ ยามาอูจิ กรันตูริสโม 2 ได้รับการพัฒนาโดย โพลีโฟนีดิจิตัล และได้วางจำหน่ายในปี 1999 โดยโซนี่คอมพิวเตอร์เอ็นเตอร์เทนเมนต์ ได้รับการเปิดเผยต่อสาธารณะและการวิจารณ์ได้เป็นอย่างดี รวมยอดขายได้ 1.71 ล้านชุดในประเทศญี่ปุ่น 20,000 ชุดในเอเชียตะวันออกเฉียงใต้  3.96 ล้านชุดในอเมริกาเหนือ และ 3.68 ล้านชุดในยุโรปรวมทั้งหมด  9.37 ล้านชุดของวันที่ 30 เมษายน ปี 2008 และในที่สุดกลายเป็นเกมที่ฮิตที่สุดของของโซนี่ ได้คะแนนเฉลี่ย 93% ของ Metacritic ที่ได้รวบรวม กรันตูริสโม 2 ยังเป็นครั้งแรกของเกมพีเอสวันที่ถูกเลียนแบบในการใช้งานบนเครื่องเล่นดรีมแคสต์ผ่านทาง Bleemcast
# การประกาศเลิกทาส
การประกาศเลิกทาส  เป็นคำสั่งของฝ่ายบริหารที่เอบราแฮม ลิงคอล์น ประธานาธิบดีสหรัฐ ออกเมื่อวันที่ 1 มกราคม ค.ศ. 1863 ในช่วงสงครามกลางเมืองอเมริกัน โดยใช้อำนาจยามสงครามของตน จึงมิใช่กฎหมายที่รัฐสภาสหรัฐอนุมัติ คำสั่งดังกล่าวประกาศให้เสรีภาพแก่ทาสในรัฐสิบแห่งซึ่งเป็นกบฏอยู่ขณะนั้น มีผลต่อทาส 3.1 ล้านคนจากทั้งหมด 4 ล้านคนในสหรัฐในเวลานั้น การประกาศดังกล่าวปลดปล่อยทาสทันที 50,000 คน และเกือบทั้งหมด (จาก 3.1 ล้านคน) ได้รับการปลดปล่อยเมื่อกองทัพสหภาพรุกหน้า คำประกาศดังกล่าวมิได้ให้เงินชดเชยแก่เจ้าของทาส มิได้ประกาศให้สถานะทาสเป็นความผิดต่อกฎหมาย และมิได้ทำให้อดีตทาสที่ได้รับการปลดปล่อยแล้วได้สถานะพลเมืองEric Foner, The Fiery Trial: Abraham Lincoln and American Slavery (2010) pp 239-42

วันที่ 22 กันยายน ค.ศ. 1862 ลิงคอล์นออกการประกาศเบื้องต้นว่า ตนจะสั่งการเลิกทาสในรัฐทุกแห่งของสมาพันธรัฐอเมริกาที่ไม่กลับคืนสู่การควบคุมของสหภาพภายในวันที่ 1 มกราคม ค.ศ. 1863 เนื่องจากไม่มีรัฐใดกลับคืนสู่การควบคุมของสหภาพ คำสั่งซึ่งลงนามและอนุมัติเมื่อวันที่ 1 มกราคม ค.ศ. 1863 จึงมีผลใช้บังคับ ยกเว้นในสถานที่ซึ่งฝ่ายสหภาพกลับเข้าควบคุมได้เป็นส่วนใหญ่แล้ว คำประกาศดังกล่าวทำให้การเลิกทาสตกเป็นเป้าหมายศูนย์กลางของสงคราม (นอกเหนือจากการรวมประเทศ) สร้างความโกรธแก่ชาวใต้ผิวขาวซึ่งหวังทำสงครามเชื้อชาติ และนักประชาธิปไตยทางเหนือบางส่วน กระตุ้นกองกำลังที่ต่อต้านระบบทาส และทำให้กำลังในยุโรปที่ต้องการแทรกแซงโดยเข้าช่วยเหลือสมาพันธรัฐอ่อนแอลงAllan Nevins, Ordeal of the Union: vol 6. War Becomes Revolution, 1862–1863 (1960) pp 231-41, 273

การแก้ไขรัฐธรรมนูญครั้งที่สิบสาม ซึ่งมีผลใช้บังคับเมื่อเดือนธันวาคม ค.ศ. 1865 ทำให้ความเป็นทาสกลายเป็นความผิดต่อกฎหมายทั่วสหรัฐ
# ศูนย์ฝึกเบสบอลซอซัน
ศูนย์ฝึกเบสบอลซอซัน  เป็นสนามเบสบอล และเป็นสนานที่ดำเนินกิจกรรมของทีมฮันฮวาอีเกิล ในซอซัน ประเทศเกาหลีใต้ ซึ่งปัจจุบันกำลังอยู่ในระหว่างการก่อสร้าง โดยตั้งอยู่ในบริเวณซอซันเทคโนวัลเลย์ ศูนย์ฝึกซ้อมจะมีสนามเล่นกีฬาแบบเต็มรูปแบบสำหรับสองทีมที่เข้าร่วมแข่งขัน ตลอดจนมีพื้นที่ฝึกซ้อมและอำนวยความสะดวกด้านการฟื้นฟูสมรรถภาพ เมื่อแล้วเสร็จ สนามแห่งนี้จะใช้เป็นสนามเหย้าสำหรับทีมที่สองของฮันฮวาอีเกิล
# เจฟฟรีย์ ดูม็อง
เจฟฟรีย์ ดูม็อง  เกิดวันที่ 9 พฤศจิกายน ค.ศ. 1980 ที่นาร์บอนน์ เป็นนักฟุตบอลกองกลางชาวฝรั่งเศส ผู้ซึ่งเล่นให้แก่สโมสรฟุตบอลชลบุรี ในไทยพรีเมียร์ลีก และโตโยต้า ลีกคัพ 2555ย้ำแค้น!กระต่ายบุกเจ๊าฉลามฉลุยเข้ารอบรองทีมแรก ศึกโตโยต้าลีกคัพ - ข่าว

 ประวัติ 
เจฟฟรีย์ ดูม็อง เป็นนักฟุตบอลชาวฝรั่งเศสที่มีประสบการณ์การแข่งขันในลีกเอิง กว่า 100 แมตช์กับกับสโมสรมงต์เปลลิเยร์เอชเอสซี, เอเอสน็องซี, วาล็องเซียนส์เอฟซี, อาร์ซีล็องส์ และตูร์เอฟซีTransfer Market: Doumeng to Tours, Bedimo-Nsame Official! - The Offside  และในวันที่ 22 ธันวาคม ค.ศ. 2011 เว็บไซต์ทางการของสโมสรฟุตบอลชลบุรี ได้รายงานถึงการร่วมทีมของ เจฟฟรีย์ ดูม็อง ซึ่งเป็นอดีตกองกลางจากตูร์เอฟซี ซึ่งเป็นทีมในลีกเดอซ์ ของประเทศฝรั่งเศส และสามารถทำผลงานได้อย่างยอดเยี่ยม รวมทั้งสามารถประสานกับ พิภพ อ่อนโม้ และ เทิดศักดิ์ ใจมั่น ได้เป็นอย่างดี โดยเป็นนักฟุตบอลคนแรกที่ วิทยา เลาหกุล ตัดสินใจให้เซ็นสัญญาร่วมทีมในการแข่งขันไทยพรีเมียร์ลีกฤดูกาลหน้า"ฉลามชล"เสริมเขี้ยวเล็บ ล่าแชมป์ลีก 2012

การแข่งขันของเขาที่ได้รับการกล่าวขานในไทยพรีเมียร์ลีก 2555 อาทิ เป็นผู้ทำประตูนำ 1-0 ให้แก่สโมสรฟุตบอลชลบุรี ก่อนที่ทีมดังกล่าวจะชนะสโมสรฟุตบอลการท่าเรือไทย 4-0 ในวันที่ 17 มีนาคม ค.ศ. 2012รายงาน : ชลบุรี เอฟซี 4 - 0 การท่าเรือไทย และวิทยา เลาหกุล ได้มีแผนการให้ เจฟฟรีย์ ดูม็อง เข้าแข่งขันในฐานะกองหน้า ในรายการเอเอฟซีคัพ 2555 เมื่อครั้งที่พบกับ ซิตี้เซนต์ แอธแลนติก ซึ่งมีขึ้นในวันที่ 11 เมษายน ค.ศ. 2012 ที่สนามมงก๊อกสเตเดี้ยม'ฉลามชล' ส่ง 'ลูโด้-ดูม็อง' ลุยซิติเซ่น 'พิภพ' นั่งสำรอง - ข่าวไทยรัฐออนไลน์ เจฟฟรีย์ ดูม็อง ยังเป็นหนึ่งในนักเตะที่ทาง วิทยา เลาหกุล ได้คาดหมายให้เป็นนักเตะหลักในการแข่งขันเอเอฟซีคัพ 2555 เมื่อครั้งที่สโมสรฟุตบอลชลบุรี พบกับ ย่างกุ้ง ยูไนเต็ด ในวันที่ 24 เมษายน ค.ศ. 2012′ทาคาม-ดูม็อง-ชลทิตย์′ คืนสนามฟัด ′ย่างกุ้ง′ - ′เฮงซัง′ มั่นใจเล่นในบ้านเก็บชัยได้แน่ และเขาได้เข้าแข่งขันในวันที่ 14 กรกฎาคม ค.ศ. 2012 ในฐานะนักเตะคนสำคัญของทีม เมื่อครั้งที่พบกับสโมสรฟุตบอลเจนิฟู้ด สมุทรสงครามกีฬา - ฉลามคึก!'อดุล-ดูมองต์'คืนทัพบู๊ปลาทู บิ๊กแบงวาง'ชัยณรงค์'หอกเป้ายิงนกใหญ่

ในวันที่ 11 กันยายน ค.ศ. 2012 เขาได้รับเลือกให้เป็นตัวหลักของทีมตั้งแต่เริ่มเกมในนัดที่พบกับสโมสรฟุตบอลบางกอกกล๊าส"บีจี" บุกเจ๊า "ฉลามชล" 1-1 ทะลุตัดเชือกลีกคัพทีมแรก : มติชนออนไลน์ และในการแข่งขันเอเอฟซีคัพ 2555 รอบ 8 ทีมสุดท้าย ซึ่งจัดขึ้นในวันที่ 18 กันยายน ค.ศ. 2012 ที่ชลบุรีสเตเดียม ทางสโมสรได้ส่งเขาเป็นตัวหลักในช่วงครึ่งหลัง เมื่อครั้งที่พบกับสโมสรกีฬาอัลชอร์ตา จากซีเรียฉลามชลพังคาถิ่นพ่ายอัลชอร์ตา 1-2 - เดลินิวส์
# ดินแดนที่ไม่มีเจ้าของ
ดินแดนที่ไม่มีเจ้าของ  เป็นศัพท์ซึ่งมีที่มาจากกฎหมายโรมัน หมายความว่า ดินแดนที่ไม่เป็นของผู้หนึ่งผู้ใด หรือดินแดนไร้ผู้ครอบครอง (no mans' land) ศัพท์นี้ใช้ในกฎหมายระหว่างประเทศแผนกคดีเมือง หมายความว่า ดินแดนที่ไม่เคยตกอยู่ในอำนาจอธิปไตยของรัฐใด ๆ หรือซึ่งไม่มีรัฏฐาธิปัตย์ใด ๆ เคยสละอำนาจอธิปไตยไม่ว่าโดยตรงหรือโดยอ้อม

อำนาจอธิปไตยเหนือดินแดนที่ไม่มีเจ้าของนั้นอาจได้มาโดยการยึดครอง แต่ในบางกรณี การยึดครองดินแดนเช่นนั้นอาจเป็นการละเมิดกฎหมายระหว่างประเทศหรือสนธิสัญญาได้
# ตาบอดสี
ตาบอดสี  หรือ การพร่องการเห็นสี  เป็นภาวะที่ความสามารถในการมองเห็นสีลดลงหรือการเห็นสีที่แตกต่างไปจากปกติ ภาวะนี้อาจทำให้ความสามารถบางอย่างลดลง เช่น การเลือกผลไม้ที่แก่หรือสุก การเลือกเสื้อผ้า และการอ่านสัญญาณไฟจราจร นอกจากนี้ ตาบอดสีอาจทำให้กิจกรรมทางการศึกษาบางอย่างยากขึ้น เช่น การเรียนศิลปะ อย่างไรก็ตาม ปัญหาโดยทั่วไปบางอย่างมักเป็นเพียงเรื่องเล็กน้อยที่คนตาบอดสีส่วนใหญ่สามารถปรับตัวเข้ากับภาวะนี้ได้ ส่วนใหญ่จะแยกระหว่างสีเขียวและสีแดงไม่ได้

สาเหตุ
โดยทั่วไปมนุษย์จะมีเซลล์รับแสงอยู่ด้วยกัน 2 กลุ่ม กลุ่มแรกทำหน้าที่รับรู้ถึงความมืด หรือ สว่าง ไม่สามารถแยกแยะสีสันได้ แต่จะมีความไวในการกระตุ้นแม้ในที่ที่มีแสงเพียงเล็กน้อย เช่น เวลากลางคืน ส่วนเซลล์กลุ่มที่สองจะทำหน้าที่บอกสีต่าง ๆ ที่เรามองเห็น โดยจะแยกได้อีกเป็น 3 ชนิด ตามระดับคลื่นแสง หรือสี ที่กระตุ้น ได้แก่ เซลล์รับแสงสีแดง เซลล์รับแสงสีน้ำเงิน และเซลส์รับแสงสีเขียวสำหรับการรับแสงสีอื่น โดยให้สมองเราแปลภาพออกมาเป็นสีต่าง ๆ

โรคตาบอดสี เกิดขึ้นจากเซลล์ประสาทชนิดหนึ่ง ในม่านตาที่มีการตอบสนองความไวต่อสีต่าง ๆ ทำงานผิดปกติ จนเกิดเป็นความบกพร่องหรือความพิการ ส่งผลให้ดวงตาไม่สามารถที่จะมองเห็นสีบางสีได้ แต่ทั้งนี้ ตาบอดสีไม่ได้มีเพียงแต่ข้อเสียเท่านั้น แต่ผู้ที่ตาบอดสีจะมีความสามารถในการแยกสีเฉดเดียวกันที่มีความแตกต่างกันเพียงเล็กน้อยได้ดีกว่าคนปกติ ตัวอย่างเช่น คนตาบอดสีเขียวจะแยกสีที่คล้ายกัน เช่น เขียวอ่อน เขียวอมเหลือง ได้ละเอียด และในประเทศอิสราเอลมีการรับ คนที่ตาบอดสีเข้าประจำในกองทัพบก เพราะคนเหล่านี้จะมองเห็นรถถังที่ทาสี พรางตัวอยู่ในภูมิประเทศ ได้ดีกว่าคนที่มีดวงตาเป็นปกติ

อาการ
อาการที่แสดงถึงความผิดปกตินั้นมักเกิดขึ้นจากจอประสาทตาเส้นประสาทตา หรือส่วนรับรู้ในสมองถูกทำลาย สาเหตุต่าง ๆ เช่น การอักเสบ ภาวะขาดเลือด อุบัติเหตุเนื้อ งอก การเสื่อมลงของจอประสาทตา และผลข้างเคียงจากใช้ยาหรือสารเคมีอื่น ๆ โดยผู้ป่วยจะมีอาการเรียกชื่อสีหรือเห็นสีผิดไปจากเดิม เช่น ความผิดปกติของตาทั้ง 2 ข้างไม่เท่ากัน อาจเป็นตาเดียวหรือทั้ง 2 ตา มีการเปลี่ยนแปลงมากขึ้นหรือลดลงได้ ขึ้นอยู่กับสาเหตุและความรุนแรงของโรคที่เป็นอยู่นั้น

การรักษาและการป้องกัน
ผู้ที่เป็นโรคนี้มาตั้งแต่กำเนิด ยังไม่พบวิธีรักษาที่ได้ผล ทั้งนี้ ควรปรึกษาแพทย์เพื่อรับคำแนะนำถึงโอกาสการถ่ายทอดทางพันธุกรรมและโอกาสหลีกเลี่ยงเพื่อไม่ให้เกิดภาวะตาบอดสีในหมู่ญาติ ส่วนผู้ที่มีภาวะตาบอดสีภายหลัง ควรรับการตรวจวินิจฉัยถึงสาเหตุ เพื่อการวางแผนรักษาที่เหมาะสมต่อไป ส่วนประเภทที่เกิดจากโรคต่าง ๆ ที่มีผลต่อจอประสาทและเส้นประสาทตา อาจป้องกันไม่ให้เกิดความผิดปกติแบบถาวร ควรได้รับคำแนะนำจากแพทย์ที่ถูกต้อง
# วอลเลย์บอลชายเอวีซีคัพ 2012
วอลเลย์บอลชายเอวีซีคัพ 2012 จัดขึ้นที่ เมืองVinh Phuc ประเทศเวียดนาม ทีมที่ชนะเลิศในการแข่งขันคือ วอลเลย์บอลชายทีมชาติจีน

 อันดับการแข่งขัน 

อันดับทีม    4 5 6 7 8

รางวัล
MVP:  ZHAN GUOJUN
Best Scorer:  Gurinder Singh 
Best Spiker:  Zhong Weijun
Best Blocker:  Alireza Jadidi 
Best Server:  Taher Vadi M.
Best Setter:  Hideomi Fukatsu 
Best Libero: Kong Fanwei 
แหล่งข้อมูลอื่น
Asian Volleyball Confederation 

2012
# วิทยาศาสตร์สิ่งแวดล้อม
วิทยาศาสตร์สิ่งแวดล้อม  หมายถึง การศึกษาทางวิทยาศาสตร์ ที่เกี่ยวข้องกับพฤติกรรมของสิ่งแวดล้อมต่อมนุษย์ และมนุษย์ต่อสิ่งแวดล้อม ในเรื่องของชนิด ปริมาณ และสัดส่วนของการอยู่ร่วมกันภายในระบบสิ่งแวดล้อมนั้น ๆ ที่มีบทบาท และความสำคัญต่อมนุษย์เป็นหลักสำคัญ โดยจะเน้นถึงปัญหาเกี่ยวกับสิ่งแวดล้อมที่มนุษย์สร้างขึ้น ใช้หลักการประยุกต์หลักการทางวิทยาศาสตร์ มาเพื่อการศึกษาสิ่งแวดล้อมอย่างมีขั้นตอนและมีเงื่อนไข สำหรับการค้นคว้าหาความจริงต่าง ๆ ซึ่งขั้นตอนเหล่านั้นได้แก่ การสังเกต, การบันทึก, การทดลอง และขบวนการให้เหตุผล แต่ยังคงพิจารณาถึง ชนิด ปริมาณ และสัดส่วนของสิ่งแวดล้อมอื่น ๆ ในสภาพธรรมชาติที่ไม่มีมนุษย์ยุ่งเกี่ยวโดยตรงด้วย หรืออยู่เป็นระบบที่จะมีบทบาทโดยตรง หรือต่อมนุษย์ไม่มีทางใดก็ทางหนึ่ง สามารถรวมถึง พืช สัตว์ ทะเล น้ำ ดิน อากาศได้ เป็นต้น จนสามารถนำความรู้ไปใช้ในการกำหนดมาตรฐานสิ่งแวดล้อมได้ และสามารถนำไปใช้ปฏิบัติได้กับแบบฉบับของชีวิต หรือนำไปปรับปรุงสิ่งแวดล้อมที่ตนเองอาศัยอยู่ให้เหมาะต่อคุณภาพชีวิตที่ดีได้
# ชาจิโฮโกะ
ชาจิโฮโกะ  หรือ พยัคฆ์มัสยา เป็นสัตว์ในตำนานของคติชนญี่ปุ่น มีหัวเป็นเสือและร่างเป็นปลาคาร์ฟที่ปกคลุมไปด้วยหนามแหลมมีพิษ เมื่ออยู่บนบกชาจิโฮโกะสามารถแปลงตนเป็นเสือได้อย่างสมบูรณ์ เชื่อกันว่าชาจิโฮโกะมีอำนาจที่สามารถดลบันดาลให้ฝนตกได้ ด้วยความเชื่อนี้เอง ตามจั่ว (鴟尾 ชิบิ) บนหลังคาของสิ่งก่อสร้างแบบสถาปัตยกรรมญี่ปุ่น เช่น ปราสาท มักจะประดับด้วยรูปปั้นชาจิโฮโกะ เพื่อให้เป็นเทพผู้พิทักษ์ที่ช่วยดับไฟเวลาเกิดเพลิงไหม้

ตามอักษรคันจิ 鯱 แล้ว สามารถอ่านออกเสียงได้สองวิธี คือ "ชาจิโฮโกะ" ซึ่งจะหมายถึงสัตว์ในตำนานญี่ปุ่น และอีกวิธีหนึ่งคือ "ชาจิ" ซึ่งจะหมายถึงวาฬเพชฌฆาต
# มงโตบ็อง
มงโตบ็อง  หรือ มุนตัลบา  เป็นเทศบาลในจังหวัดตาร์เนการอน ประเทศฝรั่งเศส เป็นเมืองหลักของจังหวัด ตั้งอยู่ทางตอนใต้ของประเทศ บนฝั่งแม่น้ำตาร์น ห่างจากเมืองตูลูซไปทางทิศเหนือ 50 กม. เมืองผลิตสิ่งทอ เครื่องเรือน และการแปรรูปอาหาร เมืองนี้สร้างขึ้นในปี ค.ศ. 1144 เป็นฐานที่มั่นของพวกอูเกอโนซึ่งถูกปิดล้อมหลายครั้งในคริสต์ศตวรรษที่ 16 และ 17
# ยูธอารีนา
ยูธอารีนา  เป็นชื่อของสนามกีฬาในร่ม ซึ่งปัจจุบันอยู่ในช่วงดำเนินการก่อสร้างที่ดีโอโดโร รีโอเดจาเนโร ประเทศบราซิล ซึ่งจะจัดเป็นสถานที่สำหรับการแข่งขันฟันดาบสากลในโอลิมปิกฤดูร้อน 2016 รวมถึงวีลแชร์ฟันดาบในพาราลิมปิกฤดูร้อน 2016Rio de Janeiro 2016

การก่อสร้างเริ่มใน ค.ศ. 2009 และจะแล้วเสร็จใน ค.ศ. 2011 โดยมีค่าใช้จ่ายสำหรับสนามกีฬาแห่งนี้ร่วม 41 ล้านดอลลาร์สหรัฐRio's Pan American Games Rush - OhmyNews International
# พัฒนาการความต้องการทางเพศ
ในจิตวิทยาของฟรอยด์ พัฒนาการความต้องการทางเพศ  เป็นองค์ประกอบใจกลางของทฤษฎีแรงขับทางเพศของสำนักคิดจิตวิเคราะห์ ที่ว่ามนุษย์มีความต้องการทางเพศตามสัญชาตญาณตั้งแต่เกิดซึ่งพัฒนาในห้าขั้น ได้แก่ ขั้นปาก ขั้นทวารหนัก ขั้นอวัยวะเพศ ขั้นแฝงและขั้นสนใจเพศตรงข้าม ซึ่งแบ่งตามลักษณะของอีโรจีเนียสโซน ซึ่งเป็นแหล่งที่มาของแรงขับความต้องการทางเพศ ซิกมุนด์ ฟรอยด์เสนอว่า หากเด็กประสบความคับข้องใจทางเพศสัมพันธ์กับขั้นพัฒนาการความต้องการทางเพศขั้นใด เด็กจะประสบความวิตกกังวลซึ่งจะติดตัวไปถึงวัยผู้ใหญ่เป็นโรคประสาท ซึ่งเป็นความผิดปกติของจิตอย่างหนึ่งBullock, A., Trombley, S. (1999) The New Fontana Dictionary of Modern Thought Harper Collins:London pp. 643, 705
# เลสิก
เลสิก หรือ LASIK ย่อมาจากคำว่า (Laser In-Situ Keratomileusis) คือเทคโนโลยีการรักษาสายตาโดยการใช้แสงเลเซอร์ในการรักษา สายตาสั้น ,สายตายาว,หรือสายตาเอียง ซึ่งถือเป็นนวัตกรรมที่สร้างประวัติศาสตร์อันโดดเด่นของการรักษาสายตา เนื่องจากเป็นวิธีที่ง่าย สะดวก ปลอดภัยและรวดเร็ว โดยใช้เวลาเพียง 15 นาทีต่อการรักษา 1 ข้างและให้ผลอย่างถาวร ทำให้ผู้ที่ได้รับการรักษาไม่ต้องใส่แว่นหรือคอนแทคเลนส์

ในปัจจุบันการรักษาด้วยการใช้แสงเลเซอร์ด้วยเครื่องเอ็กไซเมอร์เลเซอร์ (Excimer Laser) แก้ไขความผิดปกติของสายตามีความแม่นยำสูงมาก 
สามารถแก้ไขปรับเปลี่ยนรูปร่างของกระจกตาให้เหมาะสมเพื่อให้แสงที่ผ่านเข้าตาสามารถโฟกัสได้พอดีที่จอประสาทตา

คุณสมบัติพิเศษของเอ็กไซเมอร์เลเซอร์ คือ เป็นแสงที่ให้พลังงานสูงมาก มีความแม่นยำสูง สามารถขัดผิวกระจกตาได้เรียบ ไม่ทำให้เกิดรอยไหม้เกรียม และไม่ทำอันตรายต่อเนื้อเยื่อใกล้เคียง ที่สำคัญที่สุดคือ ไม่สามารถผ่านทะลุเข้าไปในลูกตาได้ จึงไม่ทำอันตรายต่ออวัยวะภายในลูกตา
# หมู่เกาะเซาท์ออร์กนีย์
หมู่เกาะเซาท์ออร์กนีย์  เป็นหมู่เกาะในมหาสมุทรใต้ ทางตอนใต้ของทะเลสโกเชีย ห่างจากปลายสุดของคาบสมุทรแอนตาร์กติกไปทางตะวันออกเฉียงเหนือ 604 กม. (375 ไมล์)Antarctica: Secrets of the Southern Continent p. 122, David McGonigal, 2009  หมู่เกาะมีพื้นที่  620 ตร.กม. เกาะใหญ่สุดคือ เกาะคอโรเนชัน

เกาะนี้เคยเป็นส่วนหนึ่งของอาณานิคมหมู่เกาะฟอล์กแลนด์จนกระทั่ง ค.ศ. 1962 จึงโอนไปเป็นส่วนหนึ่งของบริติชแอนตาร์กติกเทร์ริทอรี
# หมู่เกาะเรบิยาฆิเฆโด
หมู่เกาะเรบิยาฆิเฆโด (,) หรือ กลุ่มเกาะเรบิยาฆิเฆโด  เป็นกลุ่มเกาะภูเขาไฟ 4 เกาะในมหาสมุทรแปซิฟิก เป็นที่รู้จักในด้านระบบนิเวศที่เป็นเอกลักษณ์ เป็นส่วนหนึ่งของเทศบาลมันซานิโยของรัฐโกลิมา ประเทศเม็กซิโกตั้งแต่ ค.ศ. 1861 ตั้งอยู่ห่างจากเมืองกาโบซานลูกัสและปลายสุดของคาบสมุทรบาฆากาลิฟอร์เนียไปทางตะวันตกเฉียงใต้ 386 กิโลเมตร

เรบิยาฆิเฆโด
เรบิยาฆิเฆโด
เรบิยาฆิเฆโด
หมวดหมู่:แหล่งมรดกโลกในประเทศเม็กซิโก
หมวดหมู่:แหล่งมรดกโลกทางธรรมชาติ
หมวดหมู่:รัฐโกลิมา
# คาบสมุทรบาฆากาลิฟอร์เนีย
คาบสมุทรบาฆากาลิฟอร์เนีย  หรือ คาบสมุทรกาลิฟอร์เนีย  เป็นคาบสมุทรทางทิศตะวันตกเฉียงเหนือของประเทศเม็กซิโก อยู่ระหว่างมหาสมุทรแปซิฟิกกับอ่าวกาลิฟอร์เนีย คาบสมุทรมีความยาว 1,247 กม. (775 ไมล์) เริ่มตั้งแต่เมืองเมฆิกาลิของรัฐบาฮากาลิฟอร์เนียทางตอนเหนือ ไปถึงเมืองกาโบซานลูกัสของรัฐบาฮากาลิฟอร์เนียซูร์ทางใต้

คาบสมุทรมีพื้นที่ 143,390 ตร.กม. (55,360 ตร.ไมล์) โดยถูกแยกออกจากแผ่นดินใหญ่ของเม็กซิโกโดยอ่าวกาลิฟอร์เนียและแม่น้ำโคโลราโด คาบสมุทรนี้ยังมีทะเลทรายขนาดใหญ่ 4 แห่ง

บาฆากาลิฟอร์เนีย
หมวดหมู่:อ่าวกาลิฟอร์เนีย
หมวดหมู่:ภูมิศาสตร์เม็กซิโก
หมวดหมู่:คาบสมุทร
หมวดหมู่:รัฐบาฮากาลิฟอร์เนีย
หมวดหมู่:รัฐบาฮากาลิฟอร์เนียซูร์
# มูซาชิมูรายามะ
มูซาชิมูรายามะ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น จัดตั้งขึ้นเป็นเทศบาลนครเมื่อวันที่ 3 พฤศจิกายน ค.ศ. 1970 มีขนาดพื้นที่ทั้งสิ้น  มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 69,439 คน และมีความหนาแน่นของประชากร 4,533 คนต่อตารางกิโลเมตร

 ภูมิศาสตร์ 
นครมูซาชิมูรายามะตั้งอยู่ในพื้นที่ตอนกลางเหนือของมหานครโตเกียว ทิศเหนือติดกับจังหวัดไซตามะ มีแม่น้ำอารากาวะและแม่น้ำทามะไหลผ่าน มีเนินเขาซายามะทอดยาวจากตะวันตกไปตะวันออกในพื้นที่ตอนเหนือของเมือง ส่วนด้านใต้ของเนินเขาอยู่บริเวณขอบทางฝั่งตะวันตกของที่ราบสูงมูซาชิโนะ

 เทศบาลข้างเคียง 
 จังหวัดไซตามะ
 นครโทโกโรซาวะ
 มหานครโตเกียว
 นครทาจิกาวะ
 นครฟุซซะ
 นครฮิงาชิยามาโตะ
 เมืองมิซูโฮะ

 ภูมิอากาศ 
นครมูซาชิมูรายามะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในมูซาชิมูรายามะอยู่ที่  ปริมาณน้ำฝนเฉลี่ยทั้งปีอยู่ที่  โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ  และต่ำสุดในเดือนมกราคมอยู่ที่ประมาณ ข้อมูลภูมิอากาศมูซาชิมูรายามะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรมูซาชิมูรายามะ จำนวนประชากรของมูซาชิมูรายามะเพิ่มขึ้นอย่างรวดเร็วในช่วงหลายทศวรรษหลังสงคราม แต่ในช่วงไม่กี่ปีที่ผ่านมา อัตราการเติบโตได้ชะลอตัวลงอย่างมาก
# ฮิงาชิกูรูเมะ
ฮิงาชิกูรูเมะ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น  มีขนาดพื้นที่ทั้งสิ้น 12.92 ตารางกิโลเมตร มีจำนวนประชากร 114,355 คน ในปี ค.ศ. 2012

แหล่งข้อมูลอื่น
 เว็บไซต์ทางการ
# จักรพรรดินีเซี่ยวจฺวังเหวิน
เซี่ยวจฺวังไท่หวงไท่โฮ่ว (จีน: 孝莊太皇太后; พินอิน: Xiào zhuāng tài huáng tàihòu; พระราชสมภพ: 26 มีนาคม ค.ศ.1613; สวรรคต: 27 มกราคม ค.ศ.1688) เป็นราชนิกุลชาวแมนจูในประวัติศาสตร์จีนสมัยต้นราชวงศ์ชิง ซึ่งมีบทบาทในฐานะพระราชมารดาในจักรพรรดิชุ่นจื้อ และพระราชอัยยิกาในจักรพรรดิคังซี 

เซี่ยวจฺวังเหวินไท่หวงไท่โฮ่วมีพระนามเดิมว่า ปูมู่ปูไท่ เป็นพระราชธิดาของเหอซั่วจงชินหวาง (和硕忠亲王) หัวหน้ามองโกลเผ่าเคอร์ฉิน ราชตระกูลสายบิดาของเซี่ยวจฺวังเหวินไท่หวงไท่โฮ่วนั้น เป็นตระกูลป๋อจื่อจิน ที่สืบเชื้อสายมาแต่เจงกีสข่าน (หัวหน้ามองโกลในสมัยนั้น มาจากตระกูลนี้หรือไม่ก็อ้างว่าสืบสายมาแต่เจงกีสข่านกันทั้งสิ้น) อย่างไรก็ตามเผ่าเคอร์ฉินนั้นมีอิทธิพลจำกัดอยู่ทางตะวันออกของทุ่งหญ้าเท่านั้น ไม่ได้ถือว่าทรงอำนาจอะไรมากมาย ในยุคที่นูร์ฮาร์ชีกำลังเรืองอำนาจในเจี้ยงโจวนั้น ปู่ของเซี่ยวจฺวังเหวินไท่หวงไท่โฮ่วชื่อว่า หนูว์เอี้ยน เป็นหัวหน้าเผ่าเคอร์ฉินอยู่ เขาก็เห็นว่าควรจะผูกมิตรกับสกุลอ้ายซินเจี๋ยหรอเอาไว้ เพื่ออาศัยอิทธิพลของนูร์ฮาร์ชีด้วย เลยส่งลูกสาวคือ เจอเจอ มาแต่งงานกับหวงไท่จี๋เพื่อผูกสมัครเป็นญาติกันในปี 1614 ต่อมาเมื่อบิดาของพระพันปีเซี่ยวจฺวังขึ้นเป็นหัวหน้าเผ่าแทนปู่ของนาง ก็เลยส่งลูกสาวคือ ปูมู่ปูไท่มาแต่งกับหวงไท่จี๋อีกคนในปี 1625 เพื่อผูกเป็นญาติกันสองชั้น

เซี่ยวจฺวังเหวินไท่หวงไท่โฮ่วทรงประสูติพระราชธิดา 3 พระองค์แก่หวงไท่จี๋ และพระราชโอรส 1 พระองค์คือฝูหลิน ส่วนฮองเฮาเจอเจอ ที่เป็นอาหญิงของนางนั้นมีแต่พระราชธิดากับหวงไท่จี๋ เมื่อจักรพรรดิหวงไถจี๋สวรรคต เจ้าชายฝูหลินได้ครองราชย์เป็นจักรพรรดิซุ่นจื้อในปี 1643 ทั้งฮองเฮาเจอเจอและพระมเหสีปูไท่จึงขึ้นเป็นสมเด็จพระพันปีพร้อม ๆ กัน แต่อำนาจปกครองประเทศจะอยู่ในมือของตัวเอ่อร์กุนเสียมาก ตัวเอ่อร์กุนก็ครองอำนาจอยู่หลายปีจนเขาตาย และพอดีกับที่จักรพรรดิซุ่นจื้อ ทรงเจริญพระชันษาพอดี พระองค์จึงทรงปกครองประเทศเอง พระพันปีเซี่ยวจฺวังจะเริ่มเข้ามามีบทบาทในช่วงหลัง ๆ ของรัชกาล จักรพรรดิซุ่นจื้อ และก็มีส่วนอย่างมากตอนเปลี่ยนรัชกาลเป็นคังซี ในการสนับสนุนให้องค์ชายเสียนเยี่ย ขึ้นเป็นฮ่องเต้ และร่วมดูแลราชกิจกับ 4 ผู้สำเร็จราชการ พอจักรพรรดิคังซีเริ่มว่าราชการเอง พระนางก็หยุดการข้องเกี่ยวราชกิจไป และใช้ชีวิตบั้นปลายอย่างสงบจนเสด็จสวรรคตในปี 1688
# ฮิงาชิมูรายามะ
ฮิงาชิมูรายามะ  เป็นนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 17.17 ตารางกิโลเมตร มีจำนวนประชากร 151,279 คน ในปี ค.ศ. 2010

แหล่งข้อมูลอื่น

 เว็บไซต์ทางการ ในภาษาญี่ปุ่น